Per Asplin

Per Wilhelm Asplin (10. ágúst 1928 – 9. október 1996) var norskur djasspíanisti, leikari og söngvari. Hann lék bæði í revíum og söngvamyndum, og var meðlimur í söngsveit Egil Monn-Iversen, The Monn Keys, ásamt Sølvi Wang, Arne Bendiksen, Oddvar Sanne, Fredrik Conradi og Nora Brockstedt, á 6. og 7. áratug 20. aldar. Á 7. áratugnum tók hann sjö sinnum þátt í Söngvakeppni evrópskra sjónvarpsstöðva fyrir hönd Noregs, ýmist sem söngvari, hljómsveitarstjóri eða útsetjari.

Það sem helst hefur haldið nafni hans á lofti er söngleikurinn Putti Plutti Pott og julenissens skjegg sem er enn settur reglulega upp og inniheldur mörg þekkt norsk jólalög. Meðal þessara laga er „Hei hå – nå er det jul igjen“ sem var íslenskað af Ólafi Gauk sem „Jólin, jólin (jólin koma brátt)“ og kom út á samnefndri jólaplötu árið 1972 í flutningi Svanhildar Jakobsdóttur.

 Tilvísanir 

Flokkur:Norskir tónlistarmenn